Boek: Ek wens ek was... dink die meerkat | Maroela Media
Boek: Ek wens ek was… dink die meerkat
Skrywer – Werner Holzwarth
Illustreerder – Stefanie Jeschke
Na links… reguit vorentoe… na regs… reguit vorentoe… na links… waaksaam bespied die meerkat sy omgewing.
Hy bewonder sy bure in die dieretuin: die sjimpansees wat die hele dag lawwe dinge aanvang, die bere wat so sterk is, en natuurlik die koning van die diere, die leeu. Wanneer daar skielik 'n gevaarlike skaduwee te voorskyn kom, kruip die meerkat die vinnigste weg. Het dié klein vent maar geweet hoeveel hy daarvoor deur die ander diere bewonder word, sou hy van verrassing bollemakiesie slaan!
'n Boek vir verskuilde helde en meerkatliefhebbers.
Die boek is vertaal deur Nicol Stassen.
Werner Holzwarth is 'n kinderboekskrywer wat in 1989 sy eerste kinderboek Vom kleinen Maulwurf, der wissen wollte, wer ihm auf den Kopf gemacht hat (Die klein mol wat wil weet wie op sy kop gepoef het) geskryf het, 'n boek wat 'n internasionale topverkoper was en hom as suksesvolle kinderboekskrywer gevestig het. Werner Holzwarth was professor in visuele kommunikasie aan die Bauhaus Universiteit in Weimar voordat hy hom voltyds as kinderboekskrywer toegewy het.
Stefanie Jeschke illustreer sedert 2009 suksesvolle kinder- en prenteboeke by verskillende Duitse uitgewers.